stanford-oval/wikipedia huggingface dataset:
Habib Bellaïd

| Henkilötiedot |
| --- | --- | --- |
Koko nimi: Habib Mohamed Bellaïd
Syntymäaika: 28. maaliskuuta 1986 (ikä 38)
Syntymäpaikka: Bobigny, Ranska
Pelipaikka: puolustaja
Pituus: 189 senttimetriä
Seura
Seura:  MC Alger
Pelinumero: 12
Junioriseurat
1994–2002 1999–2002 2002–2005:  Red Star  Clairefontaine  RC Strasbourg
Seurat
| Vuodet | Seura | O (M) |
| 2004–2008 2008–2012 2009 2010 2010–2011 2012–2013 2013– |  RC Strasbourg  Eintracht Frankfurt →  RC Strasbourg →  Boulogne →  Sedan  Sedan  MC Alger | 64 (2) 22 (0) 15 (0) 9 (0) 22 (0) 28 (0) 11 (0) |
Maajoukkue
| 2001–2002 2002–2003 2003–2004 2004–2005 2010 |  Ranska U-15  Ranska U-16  Ranska U-17  Ranska U-18  Algeria | 16 (1) 14 (0) 4 (0) 2 (0) 1 (0) |
 Seurajoukkueuran tilastot kattavat vain kansalliset sarjat, päivitetty 7. kesäkuuta 2014.  Maajoukkueuran tilastot päivitetty 28. toukokuuta 2010.
Habib Bellaïd (s. 28. maaliskuuta 1986 Bobigny, Île-de-France, Ranska) on algerialainen jalkapalloilija. Puolustajana pelaava Bellaïd edustaa Algerian pääsarjassa pelaavaa MC Algeria.
Ura

Bellaïd aloitti ammattilaisuransa Ranskassa Strasbourgissa, josta hän siirtyi 4. heinäkuuta 2008 Saksaan Frankfurtiin 2.5 miljoonan euron siirtosummalla ranskalaislehtitietojen mukaan. Sopimus on 4-vuotinen. Yhden kauden jälkeen Bellaïd siirtyi takaisin vanhaan seuraansa vuoden mittaisella lainasopimuksella.
Tammikuussa 2010 Bellaïd siirtyi lainalle Ligue 1:ssä pelaavaan US Boulogneen.  Kauden päätyttyä hän siirtyi toistamiseen lainalle elokuussa 2010 Sedaniin. Hän pelasi kauden aikana 22 sarjaottelua ja kaksi Ranskan cupin ottelua. Lainan päätyttyä Bellaïd palasi takaisin Eintracht Frankfurtiin. Hän on kuitenkin pelannut joukkueen reservissä Regionalliga sarjatasolla.
Kesäkuussa 2013 Bellaïd siirtyi kahden vuoden sopimuksella MC Algeriin.
Maajoukkueura

Bellaïd on pelannut muun muassa alle 21-vuotiaiden Ranskan jalkapallomaajoukkueessa 16 ottelua ja tehnyt niissä kolme maalia.
Aikuisten tasolla hän on edustanut Algeriaa vuodesta 2010 lähtien. Bellaïdilla oli mahdollisuus edustaa myös Tunisiaa, ja kertoi saaneensa kutsun Tunisian maajoukkueeseen vuosina 2007–2008, mutta pelasi tuolloin vielä Ranskan alle 21-vuotiaiden maajoukkueessa. Hän kertoi football.fr sivun haastattelussa ettei olisi väliä edustaisiko hän Tunisiaa tai Algeriaa. Bellaïd sai myöhemmin toukokuussa 2010 kutsun Algerian 2010 MM-kisajoukkueeseen. Hän pelasi ensimmäisen ottelunsa Algerian paidassa 28. toukokuuta 2010 Irlantia vastaan. Bellaïd ei kuitenkaan pelannut otteluakaan MM-kisoissa.
Yksityiselämä

Bellaïd syntyi Ranskassa tunisialaiselle isälle ja algerialaiselle äidille. Hänen äitinsä on kotoisin luoteis-Algeriasta Ghazaouetista.
Force India VJM02

| Force India VJM02 |
| --- | --- |
 Vitantonio Liuzzi Japanin GP:n vapaissa harjoituksissa.
Talli:   Force India
Kuljettajat:  20.  Adrian Sutil 21.  Giancarlo Fisichella 21.  Vitantonio Liuzzi
Testikuljettajat:   Vitantonio Liuzzi
Teknisiä tietoja
Renkaat:  B Bridgestone
Runko:  hiilikuitumonokokki
Moottori:  Mercedes V8
Voimansiirto:  7-vaihteinen puoliautomaattinen
Kilpailuhistoria
Debyytti:  Australian GP 2009
Kilpailuja:  17
Voittoja:  0
Paalupaikkoja:  1
Nopeimpia kierroksia:  1
Palkintosijoja:  1
MM-pisteitä:  13
Valmistajien maailmanmestaruuksia:  0
Kuljettajien maailmanmestaruuksia:  0
Force India VJM02 on Formula 1 -auto, jota Force India -talli käytti kaudella 2009. Auto esiteltiin 1. maaliskuuta 2009 Espanjan Jerezissä. Uutta kaudella 2009 oli se, että talli käytti Ferrarin sijaan Mercedeksen moottoreita.
VJM02-autolla ajoivat kilpaa Adrian Sutil, Giancarlo Fisichella ja hänet kesken kauden korvannut Vitantonio Liuzzi. Fisichella ajoi autolla paalulle Belgian GP:ssä.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | Force India | Mercedes V8 | B |  | AUS | MAL | CHN | BHR | ESP | MON | TUR | GBR | GER | HUN | EUR | BEL | ITA | SIN | JPN | BRA | ABU | 13 | 9. |
| 2009 | Force India | Mercedes V8 | B |  Adrian Sutil | 9 | 17 | 17† | 16 | Kesk | 14 | 17 | 17 | 15 | Kesk. | 10 | 11 | 4 | Kesk. | 13 | Kesk. | 17 | 13 | 9. |
| 2009 | Force India | Mercedes V8 | B |  Giancarlo Fisichella | 11 | 18† | 14 | 15 | 14 | 9 | Kesk | 10 | 11 | 14 | 12 | 2 |  |  |  |  |  | 13 | 9. |
| 2009 | Force India | Mercedes V8 | B |  Vitantonio Liuzzi |  |  |  |  |  |  |  |  |  |  |  |  | Kesk. | 14 | 14 | 11 | 15 | 13 | 9. |
Aiheesta muualla

Kuvia tai muita tiedostoja aiheesta Force India VJM02 Wikimedia Commonsissa
Autot, jotka kilpailivat Formula 1 -kaudella 2009
McLaren MP4-24
Ferrari F60
BMW Sauber F1.09
Renault R29
Toyota TF109
Scuderia Toro Rosso STR4
Red Bull RB5
Williams FW31
Brawn BGP 001
Force India VJM02
Gregoriaaninen reformi

Gregoriaaninen reformi tarkoitti paavin vallan vahvistumista 1000-luvun Euroopassa. Nimitys ”gregoriaaninen reformi” tulee paavi Gregorius VII:stä, joka toimi paavina vuosina 1073–1085. Reformin seurauksena paavista tuli eräänlainen koko kristikuntaa hallitseva monarkki. Paavin ote tiukkeni maallisista hallitsijoista, minkä lisäksi hänen vaikutusvaltansa levisi Euroopan reuna-alueille. Paavin toiminta nostatti kiistoja hänen ja maallisten hallitsijoiden välille.
Taustaa

Vaikka kristinuskolla oli valtavan suuri merkitys keskiajan Euroopalle, oli keskuskirkon rooli kaventunut seremonialliseksi sydänkeskiajalle mennessä. Valta oli siirtynyt paikallisten pappien ja luostarien käsiin. Itse kirkkokin oli joutunut yhtäältä roomalaisen aateliston, toisaalta saksalais-roomalaisen valtakunnan vaikutuksen alaisuuteen. Paavinkaan asema ei ollut selvä, sillä samaa aikaan saattoi vaikuttaa useita paaveja, joita eri aatelissuvut tukivat.
Paavi Gregorius VII:n toiminta ja perustelut

Paavi Gregorius VII, aiemmin paavillisena legaattina toiminut munkki Hildebrand, nousi paaviksi 30. kesäkuuta 1073. 1000-luvun lopulla hän laati tekstin Dictatus papae, jossa hän luetteli uudistuksensa tavoitteet. Ensinnäkin paavin suvereeni asema oli tunnustettava paitsi kirkollisissa myös maallisissa asioissa. Toisekseen hän pyrki kitkemään simoniaa, eli kirkon virkojen myyntiä, ja nikolaitismia eli selibaattisäännön rikkomista. Nämä herättivät vastustusta niin maallisissa hallitsijoissa kuin papistossakin. Paavi Gregorius VII ryhtyi kasvattamaan valtaansa vaatimalla eurooppalaisten kuningaskuntien läänityksiä omaan haltuunsa. Lisäksi hän tuki Espanjaa Iberian niemimaan islamilaisten alueiden valloittamista, mutta vaati sen omistuksien luovuttamista ”pyhälle Rooman kirkolle.” Myös Unkarin alueet siirtyivät paavin hallintaan, mikä heikensi suhteita Saksan keisariin. Samoja vaatimuksia paavilla oli Korsikaa ja Sardiniaa koskien. Tätä toimintaansa paavi perusteli sillä, että piti itseään apostoli Pietarin sijaisena maan päällä. Unkarin alueet paavi katsoi omakseen siksi, että Unkarin kristillistyminen oli ollut paavien ansiota, ja koska Unkarin alueet oli aiemmin läänitetty paaveille. Apunaan paavi käytti vahvistunutta legaattijärjestelmää. Legaatit olivat paavillisia lähettejä, jotka toteuttivat reformipaaviutta kristikunnan reuna-alueilla. Heitä oli ollut paavien apureina jo aiemmin, mutta gregoriaanisen reformin myötä heidän valtuutensa lisääntyivät ja heistä tuli paavin paikallisia sijaisia. Pyhän Pietarin edustajana paavi tahtoi itselleen myös oikeuden nimittää sekä erottaa maallisia hallitsijoita.
Vaikutuksia

Gregorius VII onnistui vahvistamaan ja tehostamaan paavin asemaa. Se pysyi vahvana hänen virkakautensa jälkeenkin, mutta suhteet muihin vallanpitäjiin muuttuivat huonommiksi. Paavin ja maallisten hallitsijoiden välille syntyi investituurariita eli kiista siitä, kumpi kuka saisi nimittää piispat virkoihinsa. Erityisesti kiista vahingoitti paavin ja saksalais-roomalaisen keisarikunnan keisarin Henrik IV:n välejä. Riita ratkesi vuonna 1122 kompromissiin, jossa piispat valittiin kansan sekä paikallisen papiston äänestyksellä. Paavin valta kasvoi silti tämänkin seurauksena samalla kun piispojen valta hiippakunnissa kaventui. Kaikki Gregoriuksen suunnitelmat eivät kuitenkaan toteutuneet. Hänen tavoitteensa yhdistää vuonna 1054 jakautunut kirkko ei onnistunut. Hän suunnitteli myös ristiretkiä Pyhälle Maalle, sillä olisi tahtonut vapauttaa Pyhän Haudan ja turvata kristittyjen pyhiinvaeltajien pääsyn sen luokse. Esteenä olivat islaminuskoiset turkkilaiset, jotka olivat vallanneet alueita Bysantilta. Investituurariita pakotti paavin keskittymään Euroopan asioihin, eikä hän siksi ryhtynyt toteuttamaan ristiretkiä. Ajatuksen niistä voidaan silti sanoa syntyneen Gregoriuksen reformin seurauksena.
Ever Palacios

| 0 | 1 | 2 |
| --- | --- | --- |

Henkilötiedot
Koko nimi: Ever Antonio Palacios
Syntymäaika: 18. tammikuuta 1969 (ikä 55)
Syntymäpaikka: Apartadó, Kolumbia
Kansalaisuus:  Kolumbia
Pelipaikka: Puolustaja
Pituus: 186 cm
Seurat
| Vuodet | Seura | O (M) |
| 1991-1998 1999-2000 2001-2004 2004 2005-2011 | Deportivo Cali Atlético Nacional Shonan Bellmare Kashiwa Reysol Boyacá Chicó |  |
Maajoukkue
| 1997–1998 | Kolumbia | 10 (1) |
Ever Palacios (s. 18. tammikuuta 1969 Apartadó) on kolumbialainen entinen jalkapalloilija.
Jalkapallomaajoukkue

Palacios debytoi Kolumbian maajoukkueessa 1997. Hän kuului Kolumbian joukkueeseen myös MM-kilpailuissa 1998. Hän on pelannut 10 maaottelua ja tehnyt niissä yhden maalin.
HL Tauri

| HL Tauri |
| --- | --- |
 ALMA -radioteleskoopilla otetu kuva HL Tauria ympäröivästä ainekiekosta.
Fyysiset ominaisuudet
Ikä:  noin 1 000 000 vuotta
Epookki:  J2000
Rektaskensio (J2000):  04 31 38.47
Deklinaatio (J2000):  +18 13 58.1
HL Tauri (HL Tau) on erittäin nuori tähti, jolla on ympärillään kaasu -ja pölykiekko. Se sijaitsee Härän tähdistössä. Tähden etäisyys Maasta on 450 valovuotta, ja sen näennäinen kirkkaus on 15,1. Tähti on liian himmeä, jotta sen voisi nähdä Maasta paljain silmin.
HL Tauri

HL Tauri on T Tauri -tähti, jonka spektriluokka on K5 tai K9, ja sen massa on noin 0,55 Auringon massaa. HL Taurin ikä on miljoona vuotta. Tähden lähellä on Herbig-Haro-kohde HH 15, jolla on kirkas materiasuihku.
Tähteä ympäröivä kaasu- ja pölykiekko

1970-luvulla havaittiin tähdestä tulevan infrapunasäteilyn ylimäärä. Vuonna 1982 todettiin HL Taurin kiekon säteilevän saman tyyppistä, erittäin polarisoitunutta säteilyä kuin esimerikiksi DG Tauri ja V536 Aquilae. 1980-luvun puolivälissä arvioitiin muun muassa häkäkaasun pohjalta keikon massaksi 0,01-0,5 Auringon massaa ja kiekon säteeksi on noin 2 000 AU. Vuonna 2014 otettiin kiekosta kuva ALMA-radioteleskoopilla. Kiekossa havaitut aukot kielivät muodostuneista suurista protoplaneetoista. Tämän mukaan kiekon säde olisi noin 146 AU. HL Tauria ympäröivän magneettikentän rakennetta ei täysin tunneta. Kiekon magneettikentällä saattaa olla osuutta planeettojen nopeaan syntyyn.
Aiheesta muualla

Wikimedia Commonsissa on kuvia tai muita tiedostoja aiheesta .
Zooming in on the location of HL Tauri European Southern Observatory (ESO), Youtube.  6, 2014. Viitattu 25.10.2018 (englanniksi).
Young, Monica: The Gaseous Footprints of Baby Planets Sky & Telescope.  1.6.2016. Viitattu 25.10.2018 (englanniksi).
Revolutionary ALMA Image Reveals Planetary Genesis ALMA.  5.11.2014. Arkistoitu 26.10.2018. Viitattu 25.10.2018 (englanniksi).
Campbell, Don: Astrophysicists Examine the Possibility of Planets Forming around HL Tauri SciTechDaily.  6.5.2015. Viitattu 25.10.2018 (englanniksi).
V* HL Tau - T Tau-type Star Simpad. Viitattu 25.10.2018 (englanniksi).
Yen, Hsi-Wei & Takakuwa, Shigehisa & Chu, You-Hua & Hirano, Naomi & Ho, Paul T. P. & et al.: 1000 au exterior arcs connected to the protoplanetary disk around HL Tauri. Astronomy & Astrophysics, joulukuu 2017, 608. vsk, nro 12, s. 18.  doi:10.1051/0004-6361/201730894.  Artikkelin verkkoversio. Viitattu 25.10.2018 (englanniksi).
Hadoram Shirihai

Hadoram Shirihai (1962 Israel) on israelilainen lintutieteilijä.
Shirihai varttui Jerusalemissa. 13-vuotiaana hän ihastui lintuihin ja vietti paljon aikaa tarkkailemalla kahlaajien käyttäytymistä, petolintujen pesimäbiologiaa ja osallistumalla muuttolintututkimuksiin. 1980- ja 90-luvuilla Shirihai asui Eilatissa Punaisenmeren rannikolla, ja perusti sinne kansainvälisen lintujentarkkailukeskuksen (International Birdwatching Center), jonka johtajana hän toimi. Shirihai kunnostautui löytämällä useita uusia lintulajeja läntiselle palearktiselle alueelle, samoin tietysti uusia Israelin linnustoon. Hän toimi lintumatkojen oppaana Negevin autiomaassa, jossa hän tutustutti matkailijat paikallisiin harvinaisuuksiin aavikkopöllöön (Strix butleri) ja nubiankehrääjään (Caprimulgus nubicus) ja moniin muihinkin alueen harvinaisuuksiin.
Shirihai on kirjoittanut lukuisia lintujen määritysartikkeleita, joita on julkaistu muun muassa British Birdsissä. Yhdessä David Christien kanssa hän kirjoitti The Macmillan Birder's Guide to European and Middle Eastern birds. Hänen pääteoksensa on The Birds of Israel.
1990-luvun puolivälissä Shirihai ryhtyi tutkimaan valtamerien linnustoa ja nisäkkäitä, erityisesti eteläisen pallonpuoliskon. Näiden tutkimusten tuloksena hän julkaisi teoksen The Complete Guide to Antarctic Wildlife.
Shirihai on yksi niistä harvoista, joka on vieraillut lähes kaikilla Antarktista ympäröivillä saarilla ja albatrossiyhdyskunnissa, joissa hän on erikoistunut tutkimaan lajien höyhenpukujen vaihtelua ja lajinmääritystä.
Teokset

Shirihai, H. (1996) The birds of Israel. Academic Press, Lontoo.
Shirihai, H., Christie, D. A. & Harris, A. (1996) The Macmillan birder’s guide to European and Middle Eastern birds. Macmillan, Lontoo.
Shirihai, H., Yosef, R., Alon, D. & Kirwan, G. (2000) Raptor migration in Israel and the Middle East. A summary of 30 years of field research. IBRCE, IOC, SPNI, Eilat.
Shirihai, H., Smith, J., Kirwan, G. & Alon, D. (2000) A guide to the birding hot spots of Israel. Israel Ornithological Center, SPNI, Tel Aviv.
Shirihai, H., Gargallo, G. & Helbig, A. J. (Ill. by A. Harris & D. Cottridge) (2001) Sylvia Warblers. A. & C. Black, Lontoo.
Shirihai, H. (kuvitus B. Jarrett) (2002) A complete guide to Antarctic wildlife: the birds and marine mammals of the Antarctic continent and the Southern Ocean. Princeton University Press.
Shirihai, H. (Ill. by B. Jarrett) (2006) Whales, dolphins and seals. A field guide to the marine mammals of the world. A. & C. Black, Lontoo.
François Méthot

| François Méthot |
| --- | --- |

Henkilötiedot
Syntynyt: 26. huhtikuuta 1978 Montreal, Québec
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  183 cm
Paino:  84 kg
Seura
Seura:  Krefeld Pinguine
Sarja:  DEL
Pelaajaura
Pääsarjaura:  1998–
Aik. seurat:  Augsburger Panther Sinupret Ice Tigers Adler Mannheim
NHL-varaus:  54. varaus, 1996 Buffalo Sabres
François Méthot (s. 26. huhtikuuta 1978, Montreal, Québec) on kanadalainen ammattilaisjääkiekkoilija, pelipaikaltaan keskushyökkääjä. Hän pelaa Krefeld Pinguinen riveissä DEL-liigassa Saksassa.
Ura > Juniorivuodet

Ennen ammattilaisuraansa Méthot kiekkoili vuodet 1994–1998 Québecin LHJMQ-junioriliigassa. Kaksi ensimmäistä LHJMQ-kautta kuluivat Laser de Saint-Hyacinthen riveissä ja suurimman osan kaudesta 1996–1997 hän edusti Huskies de Rouyn-Norandaa, joka syntyi Laserin siirryttyä Saint-Hyacinthesta Rouyn-Norandaan. Kauden 1996–1997 lopun ja kauden 1997–1998 hän pelasi Cataractes de Shawiniganin riveissä.
Méthot teki LHJMQ-uransa parhaat tehot toisella kaudellaan, kaudella 1995–1996, jolla hän keräsi 68:ssa runkosarjaottelussa 92 tehopistettä, 32 maalia ja 62 syöttöpistettä, ja sijoittui Laserin sisäisten pörssien kärkeen. Hän kuului seurojensa tehokkaimpiin pelaajiin myös muilla LHJMQ-kausillaan. Yhteensä Méthot'lle kertyi neljän vuoden aikana 288 runkosarjapistettä, 99 maalia ja 189 syöttöpistettä, jotka syntyivät 229:ssä ottelussa. Pudotuspeliotteluita hän pelasi 11, joissa hän teki yhden maalin ja antoi neljä maaliin johtanutta syöttöä.
Ura > Ammattilaisura > AHL

Méthot sai NHL-varauksen kesällä 1996, kun Buffalo Sabres varasi hänet numerolla 54 uusien pelaajien varaustilaisuuden kolmannella kierroksella. Vuonna 1998 hän aloitti ammattilaisuransa Sabresin farmiseuran Rochester Americansin riveissä AHL-liigassa. Hän pelasi Americansin riveissä lopulta viisi kautta ja jäi vaille NHL-kokemusta. Méthot ylitti viidenkymmenen runkosarjapisteen rajan kahdella AHL-kaudella, kausilla 2000–2001 ja 2002–2003. Ensiksi mainitulla kaudella hän teki 55 tehopistettä (22 maalia ja 33 syöttöpistettä) 79:ssä ottelussa ja sijoittui Americansin sisäisen pistepörssin kärkeen, jälkimmäisellä hän keräsi 58:ssa ottelussa tehot 19 maalia ja 34 syöttöpistettä, joilla hän sijoittui Americansin sisäisen pistepörssin kolmanneksi Chris Taylorin ja Jason Botterillin jälkeen.
Kaudeksi 2003–2004 Méthot siirtyi vielä AHL-seura Portland Piratesin riveihin tehtyään vapaana agenttina sopimuksen NHL-seura Washington Capitalsin kanssa. Hän teki 53:ssa Pirates-paidassa pelaamassaan ottelussa 27 tehopistettä, kahdeksan maalia ja 19 syöttöpistettä.
Yhteensä Méthot teki AHL:ssä vuosien 1998 ja 2004 välillä 214 tehopistettä, 85 maalia ja 129 syöttöpistettä, 387:ssä runkosarjaottelussa ja 16 tehopistettä, neljä maalia ja 12 syöttöpistettä, 39:ssä pudotuspeliottelussa. Sinä aikana, jona Méthot pelasi seurassa, Rochester Americans eteni kahdesti AHL:n finaaleihin pelaamaan Calder Cupin voitosta, mutta molemmilla kerroilla seura oli häviävänä osapuolena, vuonna 1999 Providence Bruinsin viedessä mestaruuden voitoin 4–1 ja vuonna 2000, jolloin mestaruus meni Hartford Wolf Packille voitoin 4–2.
Ura > Ammattilaisura > Saksan DEL-liiga

Vuonna 2004 Méthot siirtyi Augsburger Pantherin riveihin Saksan DEL-liigaan. Hän oli kaudella 2004–2005 Pantherin tehokkain pistemies ja maalintekijä tehtyään 52:ssa runkosarjaottelussa tehot 21 maalia ja 23 syöttöpistettä. DEL-liigan maalipörssissä hän jakoi sijan kahdeksan Nürnberg Ice Tigersin Petr Ficalin kanssa. Seuraavaksi kaudeksi Méthot siirtyi juuri Nürnberg Ice Tigersin (nykyään Sinupret Ice Tigers) riveihin. Hän teki 45:ssä Ice Tigers -paidassa pelaamassaan runkosarjaottelussa 43 tehopistettä, 14 maalia ja 29 syöttöpistettä, ja oli näin seuransa paras pistemies ja eniten syöttöpisteitä kerännyt pelaaja. Ice Tigersin sisäisen maalipörssin kärkisijan hän jakoi Colin Beardsmoren ja Tomáš Martinecin kanssa.
Vuonna 2006 Méthot siirtyi Adler Mannheimiin. Hän oli voittamassa Mannheimissa vuonna 2007 Saksan jääkiekkomestaruutta, kun seura voitti loppuottelusarjassa Sinupret Ice Tigersin suoraan kolmessa ottelussa. Méthot teki kevään 2007 pudotuspeleissä 11:ssä ottelussa yhden maalin ja antoi seitsemän maalisyöttöä. Runkosarjakaudella 2006–2007 hän oli seuransa paras pistemies ja toiseksi tehokkain maalintekijä tehtyään 52:ssa ottelussa tehot 19 maalia ja 38 syöttöpistettä. DEL-liigan pistepörssissä hän sijoittui neljänneksi.
Vuonna 2011 Méthot siirtyi nykyiseen seuraansa Krefeld Pinguineen.
Euroopan puolustusvirasto

| Euroopan puolustusvirasto > EDA |
| --- | --- |

Perustettu:  2004
Tyyppi:  Erillisvirasto
Pilari:  Yhteinen ulko- ja turvallisuuspolitiikka
Toimivalta:  Euroopan unioni
Sijainti:  Bryssel, Belgia
Johtaja:  Jiří Šedivý
Työntekijöitä:  180
Aiheesta muualla
Sivusto
Euroopan unionin ja Euroopan puolustusviraston jäsenvaltiot.  Euroopan unionin ulkopuoliset maat, jotka ovat Euroopan puolustusviraston jäseniä.
Euroopan puolustusvirasto (engl. European Defence Agency, EDA) on Euroopan unionin neuvoston alaisuudessa toimiva virasto, jonka tehtävänä on avustaa neuvostoa ja jäsenvaltioita niiden pyrkiessä parantamaan unionin puolustusvoimavaroja kriisinhallinnan alalla ja tukea sen yhteistä turvallisuus- ja puolustuspolitiikkaa.
Virasto sijaitsee Brysselissä ja sen palveluksessa oli 2014 noin 130 henkeä. Virasto perustettiin 12. heinäkuuta 2004 EU-maiden puolustusministereiden neuvoston kokouksessa.
Toimiala

Viraston tehtävänä on
kehittää yhteiseurooppalaisen puolustuksen toimintaedellytyksiä
edistää alan tutkimusta ja tekniikkaa
edistää yhteistyötä kalustohankinnoissa
kilpailukykyisen asemarkkinan luominen Eurooppaan, sekä sen ja sen teknisen ja teollisen pohjan vahvistaminen
sekä ylipäätään toimia jäsenvaltioiden ja komission tukena niin kriisien hallinnassa, kuin unionin  yhteisen ulko- ja turvallisuuspolitiikan toteuttamisessa.
Hallinto

Virastoa johtaa Unionin ulkoasioiden ja turvallisuuspolitiikan korkea edustaja Josep Borrell ja sen pääjohtajana toimii vuodesta 2020 Jiří Šedivý.
Yhteistyöosapuolia

EDA:n toimintakentässä toimivat ja sen kanssa yhteistyössä ovat
Euroopan avaruusjärjestö
OCCAR (Organisation Conjointe de Coopération en matière d'ARmement)
Euroopan lentoturvallisuusvirasto
Norja, Serbia, Sveitsi ja Ukraina
Lisäksi virasto voi tehdä yhteistyötä muiden EU:n ulkopuolisten valtioiden, Naton ja muiden kansainvälisten järjestöjen kanssa.
Aiheesta muualla

Kuvia tai muita tiedostoja aiheesta Euroopan puolustusvirasto Wikimedia Commonsissa
Finnish Metal Expo

Yleiskuvaa vuoden 2007 tapahtumasta.
Finnish Metal Expo (FME) oli Finnish Metal Eventsin Helsingissä järjestämä kaksipäiväinen metallimusiikkitapahtuma.
Historiaa

Finnish Metal Expo järjestettiin ensimmäisen kerran Kaapelitehtaalla 28.–29. tammikuuta 2005. Sittemmin ajankohdaksi on vakiintunut viikon 7 perjantai ja lauantai. Tapahtuma on kerännyt vuosittain yli 5 000 kävijää. Vuodesta 2009 lähtien Finnish Metal Expo on ollut laajemman Helsinki Metal Meetingin päätapahtuma, mihin kuuluvat myös Tavastia- ja Dante’s Highlight -klubeilla torstaista lauantaihin järjestettävät konsertit.
Yleiskuvaltaan Finnish Metal Expo on sisäfestivaalin ja messujen yhdistelmä. Tapahtuman ohjelmistoon kuuluvat muun muassa myynti- ja esittelypisteet, metalliyhtyeiden esiintymiset, hevikaraoke sekä muusikoiden niin sanotut klinikat, joissa he kertovat soittamisesta ja soittovälineistään. Tapahtuman yhteydessä järjestetään myös metallimusiikin ammattilaisille tarkoitettu kansainvälinen seminaari. Vuodesta 2006 alkaen Finnish Metal Expossa on julkistettu metallimedioiden järjestämän Finnish Metal Awards -yleisöäänestyksen voittajat.
Ensimmäisen Finnish Metal Expon yhteydessä 2005 järjestettiin levyttämättömille metalliyhtyeille tarkoitettu Hilselinko-kilpailu, johon voitiin osallistua lähettämällä tuomaristolle kaksikappaleisen demon. Tuomaristo valitsi demojen perusteella neljä parasta, ja varsinainen voittaja ratkaistiin tapahtumassa nähdyn live-esityksen perusteella. Voittaja oli SinKing, joka palkittiin levytyssopimuksella ja esiintymisellä saman kesän Tuska-festivaalilla. Kilpailusta suunniteltiin vakio-ohjelmanumeroa, mutta vuoden 2006 tapahtuman alla ilmoitettiin että ”tuomaristo ei ole kykenevä toiseen tällaiseen koetukseen tällä aikavälillä, katsotaan uudestaan vuoden päästä”. Tämän jälkeen kilpailusta ei ole ollut puhetta.
Finnish Metal Awards

Vuodesta 2006 alkaen Finnish Metal Expossa on julkistettu edellisen vuoden saavutuksista myönnetyt, yleisöäänestyksen perusteella valitut Finnish Metal Awardsit.
Finnish Metal Awards > 2005

Vuoden yhtye: Sentenced
Vuoden albumi: The Funeral Album (Sentenced)
Vuoden tapahtuma: Tuska Open Air Metal Festival
Vuoden laulaja: Antti Hyyrynen
Vuoden soittaja: Alexi Laiho
Vuoden toimittaja: Teemu Suominen
Vuoden kansitaide: The Funeral Album (Sentenced)
Vuoden kotisivut: Mokoma
Vuoden tulokas: Stam1na
Hamara-palkinto: Sauna Open Air Metal Festival
Rautakanki (vuoden metalliteko): Nightwish-yhtyeen välienselvittely
Finnish Metal Awards > 2006

Vuoden levy: Kuoleman laulukunnaat (Mokoma)
Vuoden yhtye: Children of Bodom
Vuoden tulokas: Profane Omen
Vuoden kansitaide: Kuoleman laulukunnaat (Mokoma)
Vuoden soittaja: Kai Hahto
Vuoden laulaja: Marco Hietala
Imperiumi-palkinto vuoden metalliteosta: Pommiradio
Imperiumi-palkinto elämäntyöstä: Klaus Flaming